| Mažųjų Žalimų senosios kapinės |
| --- |
| Kapinių vaizdas iš pietų pusės |
| 

Mažųjų Žalimų senosios kapinėsMažųjų Žalimų senosios kapinės

 |
| Koordinatės  | 

|  |
| --- |
| 56°02′21″š. pl. 21°29′08″r. ilg.﻿ / ﻿56.039032°š. pl. 21.485639°r. ilg.﻿ / 56.039032; 21.485639Koordinatės: 56°02′21″š. pl. 21°29′08″r. ilg.﻿ / ﻿56.039032°š. pl. 21.485639°r. ilg.﻿ / 56.039032; 21.485639 |

 |
| Vieta | Kretingos rajono savivaldybė |
| Seniūnija | Imbarės seniūnija |
| Plotas | 0,06 ha |
| Naudotas | XVII a. – XX a. pr. |
| Žvalgytas | 1935, 1986, 1995, 2015 m. |
| Registro Nr. | u. k. 24240 / L573 |

**Mažųjų Žalimų senosios kapinės**, vadinamos *Marų kapais, Kapeliais* (valstybės saugoma kultūros vertybė, unikalus kodas – 24240, senas registro kodas – L573) – neveikiančios kapinės šiaurės rytinėje Kretingos rajono savivaldybės teritorijos dalyje, Mažųjų Žalimų kaime (Imbarės seniūnija), 2,5 km į pietus nuo kelio  **2305**  Salantai–Grūšlaukė–Benaičiai , 0,1 km į vakarus nuo kelio Leliūnai–Mažieji Žalimai.

Kapinių koplytėlė ir kryžius

Kapinės
-------

Įrengtos 1,0–1,5 m aukščio kalvelėje. Netaisyklingos trapecijos plano, 30 x 32 m dydžio, pailgos šiaurės rytų – pietvakarių kryptimi. Laidojimo žymių neišlikę. Viduryje stovi medinė koplytėlė ir monumentalus kryžius. 

Apaugusios lapuočiais medžiais ir krūmais. Tik centrinė ir šiaurės rytinė dalys dirvonuoja. Iš pietų ir rytų pusių kapines juosia dirbamas laukas, o iš šiaurės ir vakarų pusių – dirvonuojanti buvusi sodybvietė. 

Teritorijos plotas – 0,06 ha, perimetras – 101 m.

3,6 km į pietryčius yra Barzdžių, 2,1 km į šiaurės rytus – Pesčių II, 1,8 km ta pačia kryptimi – Pesčių I senosios kapinės.

Istorija
--------

Veikė XVII – XVIII a. Laidoti Žalimų (dab. Mažųjų ir Didžiųjų Žalimų) bei Barzdžių Medsėdžių kaimų gyventojai. Pasakojama, kad daugiausia jose ilsisi maro aukos. Po 1795 m. kapines uždarius, XIX a. – XX a. pr. jose buvo retsykiai laidojami apylinkės kaimų savižudžiai, nekrikštyti mirę kūdikiai.

Vadinamos *Marų kapais, Kapeliais* (žem. *Kapalē, Maru kapā*). Pasakojama, kad jose retsykiais vaidendavosi, šviesdavo ugnelės, o ariant aplinką buvo randama žmonių kaulų. 

Kapinėse nuo seno stovėjo keli ąžuoliniai kryžiai ir koplytėlė, kurie XX a. pr. sunyko. Ūkininkas Adakauskas 1938 m. pastatė naują koplytėlę, kurią XX a. II p. prižiūrėjo ir atnaujino Juozas Žilinskas iš Leliūnų.

1997 m. įrašytos į kultūros vertybių registro laidojimo vietų sąrašą, 2005 m. pripažintos valstybės saugoma kultūros paveldo vertybe.

### Tyrimai

1935 m. žvalgė Pesčių pradžios mokyklos mokytojas Jonas Gvazdinskas, 1986 ir 2015 m. – Julius Kanarskas, 1995 m. – Kultūros paveldo centras (Loreta Kazlavickienė, Jadvyga Verksnienė), 2015 m. – Loreta Jatulionytė-Brezgienė.

Šaltiniai
---------

1. ↑  Kretingos rajono gamtos ir kultūros paminklų katalogas. – Vilnius: Respublikinis žemėtvarkos projektavimo institutas, 1976. – Nr. 38sg
2. ↑  Kretingos rajono kapinių apskaitos duomenys (1982 m. lauko darbai). – [Kaunas]: Visasąjunginio aerofotogeodezinių tyrinėjimų instituto Vakarų filialas, [1983]. – L. 47, 55
3. ↑  Julius Kanarskas. Mažųjų Žalimų kaimo kapinės (Imbarės apyl. Kretingos raj.), 1993. – Kretingos muziejaus mokslinis archyvas. – F. 4, b. 217
4. ↑  Lietuvos žemės vardynas. Žemės vardai Mažųjų Žalimų kaimo, Salantų valsčiaus, Kretingos apskrities. Surašė Jonas Gvazdinskas, 1935 m. – Lietuvių kalbos institutas
5. ↑  Valstybės žinios – 1998 m. vasario 7 d. – Nr. 14. – P. 61
6. ↑  Valstybės žinios – 2005 m. gegužės 7 d. – Nr. 58-2034
7. ↑  Valstybės archeologijos komisijos medžiaga. – Kultūros paveldo centro paveldosaugos biblioteka. – F. 1, ap. 1, b. 20. – L. 300

Nuorodos
--------

* Valstybės archeologijos komisijos medžiaga Archyvuota kopija 2015-10-05 iš Wayback Machine projekto.
* Kultūros vertybių registras: Mažųjų Žalimų k. senosios kapinės